Børnesangen om 'Ti Små Cyklister' bør indføres som morgensang i Superliga-klubben Esbjerg.

For en større magtkamp hiver og flår i klubben denne sommer - og igen og igen forsvinder folk fra inderkredsen.

Senest har storaktionæren Johnny Nim trukket sig efter et større opgør med fungerende bestyrelsesformand Kristoffer Kristensen.

Se også: Esbjerg bekræfter: Todd er på listen

Det var Johnny Nim der gennem sit firma Det Faglige Hus med kort varsel måtte træde til med et kviklån, da Esbjerg for et par måneder siden manglede penge i kassen.

- Jeg kan ikke stå inde for det der foregår i klubben. Det her er en hobby for mig, og en hobby skal være sjov... det er ikke sjovt længere, siger Johnny Nim til Ekstra Bladet.

- Når det ikke kan blive, som jeg selv ønsker det, så er det tiden til at trække sig, fastslår Johnny Nim og uddyber så:

- Der er brugt rigtig mange penge, uden at resultaterne har flasket sig.

- Og der er foretaget dispositioner fra klubbens ledelse, som jeg ikke bryder mig om, siger det tidligere bestyrelsesmedlem.

Se også: Samlet spillertrup vendte sig mod fyret Esbjerg-træner

Han ønsker ikke at gå i detaljer med kritikken, men ifølge Ekstra Bladets informationer, så blev fyringen af Jonas Dal i realiteten besluttet hen over hovedet på Johnny Nim.

- Det har ikke noget på sig. Beslutningen omkring Jonas Dal blev truffet af en enig bestyrelse, siger fungerende bestyrelsesformand Kristoffer Kristensen til Ekstra Bladet.

- Vi har en professionel klub, og sådan noget skal drives som en forretning, syder Johnny Nim på en facon som ikke kan opfattes som andet end en hård kritik af ferierende direktør Søren Poulsen.

Se også: Fyringssæson i Esbjerg - direktør sendt på ferie

- Hvis tingene ikke fungerer, så bliver man jo nødt til at prøve nogle nye ting for at sikre sig, at udviklingen af klubben kører fornuftigt, siger Johnny Nim, som ikke vil følge sine ord op med den logiske melding om, at direktør Søren Poulsen som konsekvens af den kritik bør trække sig.

- Jeg er ikke ude på nogen menneskejagt, påstår Johnny Nim.

Han hjalp til tidligere på året, da Esbjerg var i bekneb for penge. Med kort varsel lånte han gennem Det Faglige Hus et millionbeløb til Superligaklubben. Pengene er nu betalt tilbage.

Se også: Fyret Jonas Dal er lamslået

Johnny Nims exit følger efter bestyrelsesformand Leif Thomsen og Flemming Haahr trak sig for nogle uger siden.

Det betyder, at bestyrelsen nu er halveret. Samtidig er cheftræner Jonas Dal sparket ud. Assistenttræner Lars Justesen lever på lånt tid.

Og rygterne vil, at direktør Søren Poulsen også risikerer at få sparket.

- Jeg synes det går rigtig godt. Der er et bestyrelsesmedlem, der er gået, fordi det ikke lige gik, som han ville. Nu vil vi så arbejde videre med den opgave, vi har, så vi snart kan præsentere nogle gode nyheder, siger Kristoffer Kristensen og fremstår ubekymret over den fortsatte uro.

Se også: Derfor røg Jonas Dal ud i Esbjerg

Se også: Fair fyring: De kaldte ham serie 1-træneren

Se også: Krisen eskalerer i Esbjerg

Se også: Tidligere Esbjerg-spiller med kritik: Forkælede under Dal

Se også: Jonas Dal henter sin tidligere topscorer til Esbjerg

Se også: Esbjerg afviser krise-snak